قبائلی علاقہ جات

قبائلی علاقہ جات یا وفاق کے زیر انتظام قبائلی علاقہ جات، پاکستان کے قبائلی علاقہ جات چاروں صوبوں سے علاحدہ حیثیت رکھتے تھے اور یہ وفاق کے زیر انتظام تھے ، مئی 2018ء میں ہونے والی ایک آئینی ترمیم کے ذریعے ان علاقوں کی قبائلی حیثیت ختم کر کے ان کو صوبہ خیبر پختونخوا میں ضم کر دیا گیا۔

قبائلی علاقہ جات 27 ہزار 220 مربع کلومیٹر کے علاقے پر پھیلے ہوئے تھے۔

مغرب میں قبائلی علاقہ جات کی سرحد افغانستان سے ملتی ہیں جہاں ڈیورنڈ لائن انہیں افغانستان سے جدا کرتی ہے۔ قبائلی علاقہ جات کے مشرق میں پنجاب اور صوبہ سرحد اور جنوب میں صوبہ بلوچستان ہے۔

2000ء کے مطابق قبائلی علاقہ جات کی کل آبادی 33 لاکھ 41 ہزار 70 ہے جو پاکستان کی کل آبادی کا تقریبا 2 فیصد بنتا ہے۔

قبائلی علاقوں میں لوگوں مختلف پشتون قبائل میں تقسیم ہے۔
علاقائی دار الحکومت پشاور ہے۔ ان علاقوں کو مختلف اجنسیوں میں تقسیم کیا گیا ہے۔

خیبر پختونخوا میں ضم ہونے والی قبائلی علاقہ جات کی ایجنسیاں 

یہ کل 7 ایجنسیوں/اضلاع پر مشتمل ہے:
 خیبر ایجنسی
 کرم ایجنسی
 باجوڑ ایجنسی
 مہمند ایجنسی
 اورکزئی ایجنسی
 شمالی وزیرستان
 جنوبی وزیرستان

ان کے علاوہ پشاور، ٹانک، بنوں، کوہاٹ اور ڈیرہ اسماعیل خان سے ملحقہ 6 سرحدی علاقے بھی موجود ہیں۔
 سرحدی علاقہ بنوں
 سرحدی علاقہ ڈیرہ اسماعیل خان
 سرحدی علاقہ کوہاٹ
 سرحدی علاقہ لکی مروت
 سرحدی علاقہ پشاور
 سرحدی علاقہ ٹانک

قبائلی علاقہ جات کے اہم شہروں میں پارہ چنار، میران شاہمیرعلی، باجوڑ، وانا,جنڈولہ اور درہ بازار شامل ہیں۔

تعلیم 

آج جبکہ پاکستان کے حکمران اپنی دولت بڑهانے میں کوئی کسر اٹھا نہیں رکھتے ہیں تو دوسری جانب انہوں نے ان غریب لوگوں کو تعلیمی سہولیات سے بهی دور رکها ہے۔ نہ ہی ان کے لیے اسکول ہیں اور نہ ہی کالج بنائے گئے ہیں۔ یہی وجہ ہے کہ ان لوگوں کی نسبت پاکستان کے دیگر علاقوں کے لوگ خصوصاً پختونخوا اور پنجاب تعلیم میں قبائل سے بہت آگے نکل گئے ہیں لیکن قبائل جو پاکستانی قوم کا باقاعدہ حصہ ہیں وہ اس سہولت سے محروم ہیں۔

مزید دیکھیے 
 پاٹا (صوبہ کے زیر انتظام علاقے)
 پاکستان کی انتظامی اکائیاں
 گلگت بلتستان

حوالہ جات 

1947ء میں قائم ہونے والے ممالک اور علاقے
1970ء میں قائم ہونے والے ممالک اور علاقے
پاکستان کی ذیلی تقسیم
پاکستان کے اضلاع
پاکستان کے قبائلی علاقے
پشتو زبان بولنے والے ممالک اور علاقہ جات
ڈیورنڈ لائن
2018ء میں تحلیل ہونے والی ریاستیں اور عملداریاں
پاکستان میں 2010ء کی دہائی کی تحلیلات
پاکستان کی سابقہ انتظامی تقسیم
Short description is different from Wikidata